Številka: 711-167/2021-5

Datum: 18. 10. 2021

Občinska uprava Občine Ajdovščina, Cesta 5. maja 6a, 5270 Ajdovščina, na podlagi 245. in 247. člena Zakona o urejanju prostora (ZUreP-2 Uradni list RS, št. 61/2017) ter na podlagi sklepa Občinskega sveta Občine Ajdovščina št. 711-167/2021-3, z dne 14. 10. 2021, o odvzemu statusa javnega dobra, po uradni dolžnosti izdaja naslednjo

**ODLOČBO**

1. Ugotovi se, da je nepremičnini parc. št. 1918/11 k.o. 2392 Ajdovščina, prenehal status javno dobro.

2. Nepremičnini iz prejšnje točke ID znak: parcela 2392 1918/11 se po pravnomočnosti te odločbe, pri zemljiški knjigi pristojnega sodišča izbriše zaznamba javnega dobra ID pravice/zaznambe: 7410607.

3. Posebni stroški postopka niso nastali.

**Obrazložitev:**

Iz 3. člena Zakona o urejanju prostora (Ur. list RS, št. 61/2017, v nadaljevanju: ZUreP-2), izhaja, da so grajeno javno dobro zemljišča, objekti in deli objektov, namenjeni taki splošni rabi, kot jo glede na njihov namen uporabe določa zakon ali predpis, izdan na podlagi zakona. Iz 247. člena navedenega zakona nadalje izhaja, da status grajenega javnega dobra preneha, če je zemljišče, objekt oziroma njegov del v celoti uničen in ga ni mogoče obnoviti in je zato onemogočena njegova splošna raba. Status grajenega javnega dobra lahko preneha tudi, če se uredi zemljišče ali zgradi drug objekt z enakim namenom splošne rabe, zaradi česar se status na prvotnem lahko odvzame.

Občinski svet Občine Ajdovščina je na 23. redni seji dne 21. 9. 2021, na predlog župana sprejel sklep št. 771-167/2021-3, s katerim je odločil o odvzemu statusa javnega dobra na nepremičnini parc. št. 1918/11 k.o. 2392 Ajdovščina.

Odvzem javnega dobra je v konkretnem primeru utemeljen s sledečimi razlogi:

Nepremičnina parc. št. 1918/11 k. o. 2392 Ajdovščina je v lasti Občine Ajdovščina in ima zaznambo javno dobro, gre za manjšo parcelo (45m2) na območju OC Tale. Nahaja se ob dostopni poti do parcel na skrajnem vzhodu cone, za sam dostop pa ni potrebna niti ni kot taka v rabi in je predvidena za uporabo kot površina za gospodarsko gradnjo. Glede na to, da je ob južni meji te parcele dostopna pot, je ob smiselni uporabi izpolnjen pogoj, ki ga določa 247. člena ZUreP-2, iz katerega izhaja, da status grajenega javnega dobra preneha in se lahko odvzame, če se uredi zemljišče ali zgradi drug objekt z enakim namenom splošne rabe.

Glede na stanje trenutnih vknjižb, se ta odločba izvrši na način, kot izhaja iz 2. točke te odločbe.

Posebni stroški postopka niso nastali.

Ker krog oseb, ki bi utegnile biti prizadete s to odločbo ni določen, se odločba vroča z javnim naznanilom.

**PRAVNI POUK**: Zoper to odločbo je dovoljena pritožba na župana Občine Ajdovščina v roku 15 dni od opravljene vročitve odločbe. Pritožba se vloži pisno ali ustno na zapisnik pri organu, ki je to odločbo izdal in sicer na naslovu Občina Ajdovščina, Cesta 5. maja 6a, Ajdovščina. Za vložitev pritožbe je potrebno plačati upravno takso po tarifni št. 2 Zakona o upravnih taksah (Uradni list RS, št. 106/10, 14/15 – ZUUJFO, 84/15 – ZZelP-J, 32/16 ,30/18-ZKZaš in 189/20-ZFRO), v znesku 18,10 EUR.

Postopek vodila:

Vida Šuštar Mojca Remškar Planinc

Višja svetovalka za nepremičnine občine direktorica občinske uprave

**Javno naznanilo:**

- oglasna deska Občine Ajdovščina

- enotni državni portal e-uprava

- spletna stran Občine Ajdovščina